Predkladacia správa

Vláda na svojom zasadnutí dňa 9. mája 2001 svojim uznesením č. 403 odvolala JUDr. Vincenta Danihela z postu splnomocnenca vlády SR. Následne na tento krok Úrad vlády SR na podnet podpredsedu vlády SR p. Pála Csákyho vyhlásil verejnú súťaž na tento post. V určenom termíne sa prihlásilo 15 uchádzačov, z ktorých splnilo vypísané podmienky 5 uchádzačov. Dňa 8. júna 2001 sa uskutočnilo na Úrade vlády SR výberové konanie, na základe ktorého výberová komisia, ktorá pracovala pod dohľadom Rady Európy a Európskej Komisie navrhla tajným hlasovaním poradie uchádzačov o tento post.
Vymenovanie nového splnomocnenca vlády SR na riešenie problémov rómskej národnostnej menšiny má za cieľ zvýšiť efektivitu činnosti vlády SR v oblasti rómskej politiky. Do konca júna 2001 prebehne výberové konanie na post riaditeľa Sekretariátu splnomocnenca vlády SR na riešenie problémov rómskej národnostnej menšiny, na post PR-experta a taktiež na tri posty detašovaného pracoviska Sekretariátu Splnomocnenca vlády SR v Košiciach, resp. v Prešove. Do 31. júla 2001 budú obsadené všetky odborné posty Sekretariátu splnomocnenca vlády SR na riešenie problémov rómskej národnostnej menšiny.
PhDr. Klára Orgovánová  vyhrala výberové konanie, má predpoklady na vykonanie funkcie splnomocnenca vlády na riešenie problémov rómskej národnostnej menšiny a má podporu väčšiny rómskych organizácií.